section_heading: Povijest kriminala
paragraph_text: Komunistički režim potaknuo je mnoge pripadnike mafijaške organizacije na napuštanje Sovjetskoga Saveza do 1980.-tih, no po njegovom raspadu njihov će interes za širenje kriminalnih radnji u bivšim sovjetskim državama porasti. Upravo u 1990.-tima dolazi do procvata ruske mafije, posebno u Rusiji i rusofonoj jugoistočnoj Ukrajini. Već 1992. godine ona je kontrolirala 30 do 40 posto ruskog bruto nacionalnog dohotka, a danas kontrolira oko sedamdeset posto ruske privrede. U ranom tranzicijskom razdoblju cilj mafijaša između ostalog su bile banke, velika trgovačka i industrijska poduzeća. Stradavanja uglednih ili sumnjivih poduzetnika bila su izuzetno česta, posebno u samoj Rusiji. Problem se produbio kada su mnogi bivši članovi KGB-a prešli u redove mafije, što uključuje i danas istaknute političare.